ПРОТОКОЛ № 35
от заседание на Комисия по правни въпроси 
на Висшия съдебен съвет, проведено на 31 юли 2013 г.

Днес, 31 юли 2013 г., сряда от 10.00 ч. в сградата на Висшия съдебен съвет, се проведе заседание на Комисията по правни въпроси на ВСС в състав:

     	     ПРЕДСЕДАТЕЛ:     	ЮЛИАНА КОЛЕВА											
ЧЛЕНОВЕ:		СВЕТЛА ПЕТКОВА - отсъства
						ЮЛИЯ КОВАЧЕВА
						КАРОЛИНА НЕДЕЛЧЕВА
						НЕЗАБРАВКА СТОЕВА
														
На заседанието присъства експертния сътрудник на комисията: Саша Харитонова –  директор дирекция “Правна”  в АВСС. 

По внесените допълнителни точки и на основание последвалите разисквания по дневния ред

КОМИСИЯТА ПО ПРАВНИ ВЪПРОСИ
Р Е Ш И:

Включва в дневния ред следната допълнителна точка:
- Извлечение от протокол № 32/26.07.2013 г. на комисия „Бюджет и финанси” относно покана от Столична община за доброволно изпълнение на задължение.

1. ОТНОСНО: Писма от административни ръководители в изпълнение на решение на КПВ по протокол № 31/08.07.2013 г. относно разпоредбата на чл. 249, ал. 1, т. 1 от ЗСВ и определяне на размера на допълнителното трудово възнаграждение за придобит трудов стаж и професионален опит.
Приложение: Извлечение от протокол № 31/08.07.2013 г. от заседанието на КПВ и писма от административни ръководители.

        КОМИСИЯТА ПО ПРАВНИ ВЪПРОСИ
Р Е Ш И:

1.1. Времето на обучение в НИП на младшите съдии и младшите прокурори, следва да се зачита за стаж при определяне размера на допълнителното трудово възнаграждение за придобит трудов стаж и професионален опит.
1.2. Решението да се изпрати като окръжно писмо до административните ръководители на органи на съдебната власт .
МОТИВИ: Периодът на обучение на издържалите изпитите кандидати за младши магистрати се зачита за трудов стаж по чл. 164, ал. 1-7 от ЗСВ, за заемане на магистратска длъжност, съгласно разпоредбата на чл. 258а, ал. 6 от с.з. По време на обучението, същите получават възнаграждение, а не стипендия, от бюджета на НИП. Освен това, кандидатите за младши магистрати са в кръга на задължително осигурените лица за всички осигурителни рискове, на основание чл. 4, ал. 1, т. 10 от Кодекса за социално осигуряване, като осигуряването им се извършва за сметка на бюджета на съдебната власт.

2. ОТНОСНО: Доклад от Красимира Василева – н-к отдел „ЮОДНКНВСС” относно уведомително писмо от Светлана Попова – главен счетоводител в Окръжен съд гр. Видин, във връзка с договор за групова застраховка „Злополука”, сключен между ВСС и ЗАК „ОЗК”.
Приложение: Извлечение от протокол № 33/15.07.2013 г. от заседанието на КПВ и уведомително писмо от Св. Попова.

        КОМИСИЯТА ПО ПРАВНИ ВЪПРОСИ
Р Е Ш И:

2.1. Приема за сведение писмото от Светлана Попова – главен счетоводител в ОС-Видин във връзка с договор за групова застраховка „Злополука”, сключен между ВСС и ЗАК „ОЗК” и доклада на Красимира Василева – н-к отдел „ЮОДНКНВСС”.
3. относно: Извлечение от протокол № 30/17.07.2013 г. от заседанието на комисия „Бюджет и финанси” относно писмо от Министерство на правосъдието по молба от Паско Тошев Запрянов за изразяване на становище във връзка с допълнение на Закона за отговорността на държавата и общините за вреди, за предявяване на иск по чл. 5 и чл. 8 от Гражданска конвенция за корупция.
Приложение: Становище от Б. Ненкова – гл. експерт-икономист в отдел „Счетоводство и методология” в АВСС, писмо от МП и молба от П. Запрянов.
 
        КОМИСИЯТА ПО ПРАВНИ ВЪПРОСИ
Р Е Ш И:

3.1. Да се изпрати писмо до Министерство на правосъдието, че при изготвянето на Законопроект за изменение и допълнение на Закона за отговорността на държавата и общините за вреди, Висшият съдебен съвет ще вземе становище по реда на съгласувателната процедура по чл. 31 от ЗСВ.

4. относно: Извлечение от протокол № 31/23.07.2013 г. от заседанието на комисия „Бюджет и финанси” относно определяне на допълнително възнаграждение за научна степен „доктор” или „доктор на науките” – за становище.
Приложение: Доклад от Уляна Баталска – гл. експерт-ЧР в АВСС.

        КОМИСИЯТА ПО ПРАВНИ ВЪПРОСИ
Р Е Ш И:
4.1. Допълнителното парично възнаграждение за научна степен „доктор” или „доктор на науките” следва да се начислява към определената индивидуална основна заплата на лицето, считано от датата на приемане на решението от Висшия съдебен съвет
4.2. Решението по т. 4 да се предостави на комисия „Бюджет и финанси”, за сведение.

5. относно: Писмо от Славка Славова – прокурор, завеждащ отдел „Административен” във ВКП относно приложимостта на разпоредбата на чл. 259 от КТ, свързано с възнаграждението при заместване по реда на чл. 168, ал. 7 от ЗСВ.

        КОМИСИЯТА ПО ПРАВНИ ВЪПРОСИ
Р Е Ш И:

5.1. Разпоредбата на чл. 168, ал. 7 от ЗСВ се намира в Главата IX, Раздел I-ви „Назначаване и освобождаване” и урежда кой ще изпълнява функциите на административен ръководител, при негово отсъствие.
Съгласно препращащата норма на чл. 229 от ЗСВ в Раздел V-ти „Права и задължения”, приложението на чл. 259 от КТ касае страните по правоотношението, а в случая, това са съответният прокурор и Прокуратурата на Република България. Поради това в компетентността на Прокуратурата е приложението на разпоредбата на чл. 259 от КТ, в рамките на предоставените  бюджетни средства, съобразно закона. 
5.2. Решението по т. 5 да се изпрати на Славка Славова – прокурор, завеждащ отдел „Административен” във ВКП.

6. относно: Писмо и удостоверение, издадено от зам.председателя на Окръжен съд гр. Благоевград, с молба за становище относно неявяване на работа на съдия Ерменкова, чиито неплатен отпуск е изтекъл на 01.07.2013 г.

        КОМИСИЯТА ПО ПРАВНИ ВЪПРОСИ
Р Е Ш И:
6.1. Поставеният въпрос е изцяло в правомощията на административния ръководител на Окръжен съд гр. Благоевград.
Оформянето на ведомостите и начисляването на работна заплата за извършена работа се урежда от Кодекса на труда, във връзка с чл. 229 от ЗСВ и се изпълнява от съответната администрация.

7. ОТНОСНО: Писмо по ел. поща от Български институт за правни инициативи с предоставен профил на съдия Елена Крумова Николова-Стоилова /Окръжен съд гр. Перник/.

        КОМИСИЯТА ПО ПРАВНИ ВЪПРОСИ
Р Е Ш И:

7.1. ПРИЕМА ЗА СВЕДЕНИЕ писмото, получено по ел. поща от Български институт за правни инициативи с предоставен профил на съдия Елена Крумова Николова-Стоилова /Окръжен съд гр. Перник/.

8. ОТНОСНО: Сравнителен анализ на критериите за назначаване и номиниране на членовете на съдебните съвети в Европа, изготвен от дирекция „Международна дейност”, за запознаване.
Приложение: Решение на комисия „Международна дейност” от 16.07.2013 г.

        КОМИСИЯТА ПО ПРАВНИ ВЪПРОСИ
Р Е Ш И:

8.1. ПРИЕМА ЗА СВЕДЕНИЕ сравнителния анализ на критериите за назначаване и номиниране на членовете на съдебните съвети в Европа, изготвен от дирекция „Международна дейност”.

ДОПЪЛНИТЕЛНИ ТОЧКИ:

9. ОТНОСНО: Извлечение от протокол № 32/26.07.2013 г. на комисия „Бюджет и финанси” относно покана от Столична община за доброволно изпълнение на задължение.

        КОМИСИЯТА ПО ПРАВНИ ВЪПРОСИ
Р Е Ш И:

9.1. ВРЪЩА преписката на дирекция „Финанси и бюджет” за уточняване  периода от време на дължимата такса „Битови отпадъци” по поканата за доброволно изпълнение.
Съобразно периода да се изчисли размерът на задължението, което не е погасено по давност, респективно дължимите лихви. След направените изчисления да се изготви отговор до Столична община, като се направи възражение за погасения по давност размер и се вземе решение за заплащане на дължимия остатък.

01.08.2013 г. 		                      ПРЕДСЕДАТЕЛ
НА КОМИСИЯТА:		     
                       ЮЛИАНА КОЛЕВА

Директор дирекция “Правна”:
    			           Саша Харитонова

Сътрудник на КПВ:
                               Мариана Георгиева